ગુજરાતની એ વ્યક્તિ જેણે પોતાના ઘરના પ્રિન્ટર પર છાપી નકલી નોટો\nશનિવારે રાજકોટમાં એક શખ્સની નકલી નોટો છાપવાના આરોપમાં ધરપકડ કરવામાં આવી છે. 

અરવિંદ અકબરી નામના એક વેપારીએ સામાન્ય પ્રિન્ટરથી A4 સાઇઝના કાગળ પર આ નકલી નોટો છાપી હોવાની માહિતી સામે આવી છે. 

અધિકારીઓના કહેવા પ્રમાણે અરવિંદ એક ફેક્ટરીના માલિક હતા અને ધંધામાં ખોટ જવાના કારણે તેમણે નકલી નોટો છાપવાનું શરૂ કર્યું હતું. 

ગાંઠિયા લેવા જતા થઈ ધરપકડ 

અરવિંદ અકબરી પાસે રહેલી અન્ય નોટો પોલીસે હાલ કબ્જે કરી છે અને આગળની તપાસ હાથ ધરી છે. 

અકબરીએ સામાન્ય પ્રિન્ટર પર છાપેલી નકલી નોટો સુધી પોલીસ એક ગાંઠિયાના વેપારી દ્વારા પહોંચી હતી. 

રાજકોટ ક્રાઇમ બ્રાંચના એડિશનલ પોલીસ કમિશનર જે. એચ. સરવૈયાના કહેવા મુજબ, "અકબરીએ થોડા સમય પહેલાં જ રૂપિયા 200ની એક નકલી નોટ બજારમાં મૂકી હતી."

"તેમણે જસદણના એક વિસ્તારમાં 200ની નકલી નોટ દ્વારા ગાંઠિયા ખરીદ્યા હતા."

જે બાદ પોલીસ સુધી આ વાત પહોંચી અને તેની તપાસ કરતા અરવિંદ અકબરી ઝડપાઈ ગયા હતા. 

પોલીસનું કહેવું છે કે અત્યાર સુધીમાં અકબરીએ એક જ નકલી નોટ બજારમાં વહેતી કરી છે. આ મામલે પોલીસ હજી તપાસ કરી રહી છે. 

તપાસ અધિકારીઓનું માનવું છે કે ગ્રામ્ય વિસ્તારમાં હજી 200 રૂપિયાની નોટો વધારે પ્રમાણમાં જોવા મળતી નથી. જેથી અકબરીએ આ નોટ છાપી હોવી જોઈએ. 

A4 કાગળ પર નોટો છાપી

A4 સાઇઝના પેપર, એક સામાન્ય કલર પ્રિન્ટર, પેપર-કટર અને ફૂટપટ્ટીની મદદથી અરવિંદ અકબરીએ 2000, 500 અને 100 રૂપિયાની નોટો છાપી રહ્યા હતા.

રાજકોટ પોલીસનું કહેવું છે કે તેઓ માર્કેટમાં આ નકલી નોટો ફરતી કરે તે પહેલાં જ તેમની ધરપકડ કરી લેવાઈ હતી.

પોલીસ પાસેથી પ્રાપ્ત માહિતી પ્રમાણે અકબરીએ મે 31ના રોજ રાજકોટમાંથી એક કલર પ્રિન્ટર ખરીદ્યું હતું. સ્કેનિંગ અને પ્રિન્ટિંગ ટૅક્નૉલૉજીનો ઉપયોગ કરી તેઓ નોટ છાપવાનો પ્રયાસ કરી રહ્યા હતા. 

આ છપાયેલી નોટો જોતા પોલીસને લાગે છે કે આ નોટોના રંગ અને ડાઇમેન્શનમાં ફરક હતો. 

પોલીસ માને છે કે જો નોટો બંડલમાં હોય તો કદાચ આ નોટ ઉપર કોઈ સામાન્ય વ્યક્તિનું ધ્યાન ન જાય, પરંતુ જો એ નોટ એકલી હાથમાં આવે તો તુરંત જ ઓળખાઈ જાય. 

બીબીસી ગુજરાતી સાથે વાત કરતા તપાસ અધિકારી અને પોલીસ ઇન્સ્પેક્ટર આર. વાય. રાવલ કહે છે કે અકબરીએ બધી વસ્તુઓ તો ખરીદી લીધી હતી, પરંતુ તેમને કાગળ ઉપર નોટ છાપવા બાદ તેનો પાછળનો ભાગ છાપવામાં ઘણા પ્રયત્નો કરવા પડ્યા હતા.

તેમણે કહ્યું, "પાછળનો ભાગ છાપવામાં વાર લાગી કદાચ એથી જ તેઓ આ નોટોને મોટા...\n\ntl;dr:
દેશમાં નોટબંધી બાદ પણ નકલી નોટો છાપવાના કિસ્સા વારંવાર સામે આવતા રહે છે. આવો જ એક કિસ્સો હાલ રાજકોટમાં બન્યો છે.